Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Foru Diputazioak emana, Nafarroako Gobernuaren Audenasarentzako ekarpena kalkulatzeko lantaldeari buruzkoa. Galdera 2021eko otsailaren 12ko 19. Nafarroako Parlamentuko Aldizkari Ofizialean argitaratu zen.

Iruñean, 2021eko martxoaren 4an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak idatziz erantzuteko galdera egin du, Nafarroako Parlamentuko Aldizkari Ofizialean 2021eko otsailaren 12an argitaratua (10-21/PES-00064). Hona Ekonomia eta Ogasuneko kontseilariak horri buruz ematen dion informazioa:

*Nafarroako Gobernuaren Audenasarentzako ekarpena kalkulatzeari buruzko galderaren erantzunean ondokoa esaten zen: “Gaiaren garrantzia eta bere analisiaren konplexutasuna ikusirik, iragan maiatzaren 19an Audenasaren administrazio-kontseiluak, zeinaren % 50 Nafarroako Gobernuarena baita, erabaki zuen lantalde bat osatzea, egoera aztertu eta proposamen bat eginen duena, kasua bada, Nafarroako Gobernuari helarazteko”.*

*Horri buruz, parlamentari honek honako hau jakin nahi du:*

*Lehena. Nortzuek hartu duten parte lantalde horretan (izen-abizenak eta ordezkatzen duten erakundea).*

*Bigarrena. Egin diren bilerak eta bilera horien datak.*

Eskaera horri dagokionez, adierazi behar dizugu lantaldea Audenasaren administrazio-kontseiluaren esparruan eratu dela. Audenasa enpresa pribatua da, eta, beraz, Nafarroako Parlamentuko Erregelamenduaren 14.2 artikuluaren babesean, ez da bidezkoa eskatutako informazioa igortzea.

*Hirugarrena. Proposamena Nafarroako Gobernuari helarazi zitzaion data.*

Parlamentari horrek egindako PEI-00130 informazio-eskaerari erantzunez adierazi den bezala, ez zaio formalki inolako proposamenik aurkeztu Nafarroako Gobernuari.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko martxoaren 4an.

Ekonomia eta Ogasuneko kontseilaria: Elma Saiz Delgado